proxectonos/corpus_dominio_legal_administrativo_tmp huggingface dataset:
RESOLUCIÓN do 4 de setembro de 2008 pola que se fai pública a lista de beneficiarios ao abeiro da Orde do 20 de maio de 2008 pola que se regula o réxime de concesión de subvencións a federacións deportivas galegas para promover competicións deportivas das diferentes seleccións absolutas no ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 06/10/2008

De conformidade co disposto na Orde do 20 de maio do 2008, da Consellería de Cultura e Deporte, pola que se regula o réxime de concesión de subvencións a federacións deportivas galegas para promover competicións deportivas das diferentes seleccións absolutas no ano 2008 (DOG nº 103 do 29 de maio), recibidas as solicitudes nos correspondentes servizos provinciais de Deporte e rematada a fase de revisión da documentación achegada e de comprobación do grao de cumprimento dos requisitos establecidos na devantida orde, esta dirección xeral
RESOLVE:
Primeiro.-Publicar a lista definitiva de beneficiarios. Tal relación recóllese no anexo I.
Segundo.-A finalidade das subvencións é axudar as federacións deportivas galegas para promover a organización e a participación das distintas seleccións galegas en diferentes eventos deportivos oficiais ou amigables.
Terceiro.-As subvencións concedidas faranse sobre a aplicación orzamentaria 12.04.441A.481.0 e sobre un crédito total inicial de 200.000 .
Santiago de Compostela, 4 de setembro de 2008.
P.D. (Orde 12-1-2007)
Marta Souto González
Directora xeral para o Deporte
Ver referencia pdf "19300D005P063.PDF"
CORRECCIÓN de erros.-Resolución do 26 de setembro de 2008 pola que se modifica a do 18 de xuño, na que se establecen as bases polas que se rexerá a concesión de subvencións dirixidas a entidades de iniciativa social para o desenvolvemento de programas destinados á promoción e á formación de mulleres e se procede á súa convocatoria.
SERVIZO GALEGO DE PROMOCIÓN DA IGUALDADE DO HOME E DA MULLER — III. OUTRAS DISPOSICIÓNS — 09/10/2008

Advertidos erros, na devandita resolución, publicada no DOG nº 192, do venres 3 de outubro de 2008, cómpre efectuar a seguinte corrección:
No Sumario, páxinas 17.990 e 17.999 onde di: «Vicepresidencia da Igualdade e do Benestar», debe dicir: «Servizo Galego de Promoción da Igualdade do Home e da Muller».
RESOLUCIÓN do 12 de setembro de 2008 pola que se lles dá publicidade aos convenios de colaboración subscritos por este instituto no segundo cuadrimestre do ano 2008.
INSTITUTO GALEGO DE CONSUMO — III. OUTRAS DISPOSICIÓNS — 09/10/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño) impón a cada consellería ou entidade da Xunta de Galicia a obriga de publicar, no Diario Oficial de Galicia, unha relación dos convenios de colaboración previstos na artigo 3.1º c) do texto refundido da Lei de contratos das administracións públicas, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación dos convenios previstos no artigo 3.1º c) do texto refundido da Lei de contratos das administracións públicas, subscritos polo Instituto Galego de Consumo nos meses de maio, xuño, xullo e agosto do ano 2008, que se incorporan como anexo a esta resolución.
Santiago de Compostela, 12 de setembro de 2008.
Emilio Nogueira Moure
Presidente do Instituto Galego de Consumo
Ver referencia pdf "19600D019P084.PDF"
SERVICIO GALEGO DE PROMOCIÓN DA IGUALDADE DO HOME E DA MULLER
ORDE do 3 de outubro de 2008 pola que se modifica o artigo 16 da do 1 de abril, pola que se establecen as bases reguladoras para a concesión, en réxime de concorrencia competitiva, das subvencións para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, e se procede á súa convocatoria para o ano 2008 (IN410B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 13/10/2008

Pola Orde do 1 de abril de 2008 aprobáronse as bases reguladoras para a concesión, en réxime de concorrencia competitiva, das subvencións para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, e procedeuse á súa convocatoria para o ano 2008.
O artigo 16 da devandita orde establece que para cobrar a subvención concedida, o beneficiario deberá presentar antes do 30 de outubro de 2008 a documentación xustificativa por duplicado. Tendo en conta o atraso producido na resolución da devandita axuda, motivado polo volume de solicitudes presentadas e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que:
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo 16 da Orde do 1 de abril de 2008 pola que se establecen as bases reguladoras para a concesión, en réxime de concorrencia competitiva, das subvencións para a renovación de instalacións eléctricas de baixa tensión no interior de edificios e vivendas habitadas na Comunidade Autónoma de Galicia, e se procede á súa convocatoria para o ano 2008, do seguinte xeito: o prazo para presentar a documentación xustificativa da subvención amplíase ata o 30 de novembro de 2008.
Santiago de Compostela, 3 de outubro de 2008.
Fernando Xabier Blanco Álvarez
Conselleiro de Innovación e Industria
RESOLUCIÓN do 3 de outubro de 2008, da Dirección Xeral de Administración Local, pola que se procede á publicación das subvencións concedidas en virtude da Orde do 12 de xuño de 2008, pola que se regula a concesión de subvencións ás entidades locais de Galicia para a normalización da lingua galega.
CONSELLERÍA DE PRESIDENCIA, ADMINISTRACIÓNS PÚBLICAS E XUSTIZA — III. OUTRAS DISPOSICIÓNS — 13/10/2008

De conformidade co disposto no artigo 18.1º da Lei 38/2003, do 17 de novembro, xeral de subvencións, e no artigo 15.1º da Lei 9/2007, do 13 de xuño, de subvencións de Galicia, procédese á publicación das subvencións concedidas por resolución do conselleiro de Presidencia, Administracións Públicas e Xustiza.
Finalidade da axuda: o fomento da prestación dun servizo de normalización lingüística nas entidades locais e a subvención da organización e desenvolvemento de campañas de normalización lingüística.
Norma reguladora: Orde do 12 de xuño de 2008 pola que se regula a concesión de subvencións ás entidades locais de Galicia para a normalización da lingua galega (DOG nº 121, do 24 de xuño).
Crédito orzamentario: 799.875 euros con cargo á aplicación orzamentaria 06.08.151.A.460.0 do exercicio 2008.
Ver referencia pdf "19800D004P077.PDF"
Santiago de Compostela, 3 de outubro de 2008.
Matilde Begoña Rodríguez Rumbo
Directora xeral de Administración Local
ORDE do 6 de outubro de 2008 pola que se resolve a convocatoria de bolsas para a realización da prórroga dos estudos de terceiro ciclo nas universidades do sistema universitario de Galicia cofinanciadas polo Fondo Social Europeo.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/10/2008

Mediante Orde do 21 de xullo de 2008 (DOG do 29 de xullo) convocáronse bolsas para a realización da prórroga dos estudos de terceiro ciclo nas universidades do sistema universitario de Galicia cofinanciadas polo Fondo Social Europeo.
A Dirección Xeral de Ordenación e Calidade do Sistema Universitario de Galicia comprobou que as solicitudes presentadas reúnen os requisitos establecidos nas bases da convocatoria.
En consecuencia, de acordo co establecido na orde de convocatoria, e atendendo o informe-proposta do director xeral de Ordenación e Calidade do Sistema Universitario de Galicia, esta consellería
RESOLVE:
Primeiro.-Conceder unha bolsa para a realización da prórroga dos estudos de terceiro ciclo por un novo período de doce meses comprendidos entre o 1 de outubro de 2008 e o 30 de setembro de 2009 aos seguintes bolseiros e bolseiras que cumpren cos requisitos establecidos no número 4 do anexo II da orde de convocatoria:
Ver referencia pdf "19800D009P081.PDF"
Segundo.-Consonte co artigo 5º da orde de convocatoria as solicitudes non incluídas na resolución de concesión entenderanse desestimadas e publicaranse na páxina web da Consellería de Educación e Ordenación Universitaria e no taboleiro de anuncios da citada consellería, coa indicación expresa dos motivos de exclusión, polo que se entenderán notificados os/as solicitantes, de conformidade coa Lei 30/1992, do 26 de novembro, de réxime xurídico das administracións públicas e do procedemento administrativo común.
Terceiro.-A aceptación da bolsa e o seu pagamento faranse segundo o establecido nos números 7 e 8 da orde de convocatoria.
Cuarto.-O incumprimento por parte dos beneficiarios das bases establecidas na orde de convocatoria suporá a perda do dereito a percibir a subvención correspondente.
Quinto.-Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Sexto.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 6 de outubro de 2008.
Laura Sánchez Piñón
Conselleira de Educación e Ordenación Universitaria
CORRECCIÓN de erros.-Decreto 219/2008, do 18 de setembro, polo que se desafecta do dominio público un inmoble situado no concello de Monforte de Lemos, antiga caseta de legoeiros.
CONSELLERÍA DE ECONOMÍA E FACENDA — III. OUTRAS DISPOSICIÓNS — 13/10/2008

Advertido erro na publicación do título e texto do Decreto 219/2008, do 18 de setembro, polo que se desafecta do dominio público un inmoble situado no concello de Monforte de Lemos, antiga caseta de legoeiros, que foi publicado no Diario Oficial de Galicia número 194, do 7 de outubro de 2008, na páxina 18.246, cómpre facer a seguinte corrección:
Deixar sen efecto a súa publicación.
ORDE do 3 de outubro de 2008 pola que se resolve a convocatoria de bolsas para a realización da prórroga dos estudos oficiais de posgrao nas universidades do sistema universitario de Galicia conducentes ao título de máster.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/10/2008

Mediante a Orde do 14 de xullo de 2008 (DOG do 22 de xullo) convocáronse bolsas para a realización da prórroga dos estudos oficiais de posgrao nas universidades do Sistema Universitario de Galicia conducentes ao título de máster.
A Dirección Xeral de Ordenación e Calidade do Sistema Universitario de Galicia comprobou que as solicitudes presentadas reúnen os requisitos establecidos nas bases da convocatoria.
En consecuencia, de acordo co establecido na orde de convocatoria, e atendendo o informe-proposta do director xeral de Ordenación e Calidade do Sistema Universitario de Galicia, esta consellería
RESOLVE:
Primeiro.-Conceder unha bolsa para a realización da prórroga dos estudos oficiais de posgrao conducentes ao título de máster por un novo período de doce meses comprendidos entre o 1 de outubro de 2008 e o 30 de setembro de 2009 aos seguintes bolseiros e bolseiras que cumpren cos requisitos establecidos no número 4 do anexo II da orde de convocatoria:
Ver referencia pdf "19800D007P080.PDF"
Segundo.-A aceptación da bolsa e o seu pagamento faranse segundo o establecido nos números 7 e 8 da orde de convocatoria.
Terceiro.-O incumprimento por parte dos beneficiarios das bases establecidas na orde de convocatoria suporá a perda do dereito a percibir a subvención correspondente.
Cuarto.-Consonte o artigo 5 da orde de convocatoria, as solicitudes non incluídas na resolución de concesión entenderanse desestimadas e publicaranse na páxina web da Consellería de Educación e Ordenación Universitaria e no taboleiro de anuncios da citada consellería, coa indicación expresa dos motivos de exclusión, polo que se entenderán notificados os/as solicitantes, de conformidade coa Lei 30/1992, do 26 de novembro, de réxime xurídico das administracións públicas e do procedemento administrativo común.
Quinto.-Contra esta resolución, que esgota a vía administrativa, os/as interesados/as poderán interpoñer recurso potestativo de reposición ante a conselleira de Educación e Ordenación Universitaria no prazo dun mes a partir do día seguinte ao da publicación da resolución no DOG, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente recurso contencioso-administrativo no prazo de dous meses ante a Sala do Contencioso-Administrativo do Tribunal Superior de Xustiza de Galicia, de acordo co establecido na Lei 29/1998, do 13 de xullo, reguladora da xurisdición contencioso-administrativa.
Sexto.-Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 3 de outubro de 2008.
Laura Sánchez Piñón
Conselleira de Educación e Ordenación Universitaria
RESOLUCIÓN do 29 de setembro de 2008, da Secretaría Xeral de Traballo, pola que se lles dá publicidade aos convenios de colaboración subscritos por esta consellería no segundo cuadrimestre de 2008.
CONSELLERÍA DE TRABALLO — III. OUTRAS DISPOSICIÓNS — 09/10/2008

O artigo 11.1º da Lei 4/2006, do 30 de xuño, de transparencia e boas prácticas na Administración pública galega (DOG nº 136, do 14 de xuño), impón a cada consellería ou entidade da Xunta de Galicia a obriga de publicar no Diario Oficial de Galicia unha relación dos convenios de colaboración previstos no artigo 4.1ºc) da Lei de contratos do sector público, subscritos no cuadrimestre anterior.
En consecuencia, e para lle dar cumprimento a esa obriga,
DISPOÑO:
Artigo único.-Darlle publicidade á relación de convenios previstos no artigo 4.1ºc) da Lei de contratos do sector público, subscritos pola Consellería de Traballo nos meses de maio, xuño, xullo e agosto de 2008, que se incorpora como anexo a esta resolución.
Santiago de Compostela, 29 de setembro de 2008.
José Vázquez Portomeñe
Secretario xeral de Traballo
Ver referencia pdf "19600D013P076.PDF"
ORDE do 30 de setembro de 2008 pola que se fai pública a ampliación do importe existente para a concesión de axudas para a realización de investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo da Pesca, convocadas pola Orde do 24 de abril de 2008.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 09/10/2008

A Orde do 24 de abril de 2008, pola que se establecen as bases reguladoras para a concesión, en réxime de concorrencia competitiva, das axudas aos investimentos en transformación e comercialización de produtos procedentes da pesca, do marisqueo e da acuicultura, cofinanciadas co Fondo Europeo da Pesca e se convocan para o exercicio 2008 (DOG nº 86, do 6 de maio), establece no seu artigo 3 o importe da contía máxima das axudas que ao abeiro dela poderán ser concedidas aos seus solicitantes.
Unha vez revisados os expedientes presentados ao amparo da devandita orde, comprobouse que o importe total solicitado destas axudas superaba amplamente a existencia de crédito, o que faría imposible atender a demanda da maior parte das solicitudes presentadas.
Non obstante, no momento actual existe crédito dispoñible na aplicación orzamentaria que permite incrementar a dotación inicial. Este crédito estaba reservado para acometer actuacións de enxeñaría financeira que, debido á necesidade de modificación para estes efectos do programa operativo, non vai ser posible acometer neste ano. Consecuentemente, o importe inicialmente dotado poder ser incrementado, o que permitiría conceder as axudas a un maior número de beneficiarios.
Tendo en conta o indicado no artigo 3.3º da Orde do 24 de abril de 2008, o crédito inicial poderá ser ampliado en función das dispoñibilidades orzamentarias sen que iso dea lugar á apertura dun novo prazo de presentación de solicitudes, salvo indicación expresa en contrario na orde que se publique para o efecto.
Considerando todo o dito anteriormente, cómpre ampliar o importe da contía máxima das axudas que poderán ser concedidas ao abeiro da referida Orde do 24 de abril de 2008 coa finalidade de conceder estas ao maior número de beneficiarios posible.
Por todo o exposto, e no uso das facultades que me foron conferidas,
DISPOÑO:
Artigo único.
Primeiro.-Amplíase o importe da contía máxima das axudas que se van conceder ao abeiro da Orde do 24 de abril de 2008 (DOG nº 86, do 6 de maio) en 6.000.000 de euros con cargo á aplicación 14.03.723A.771.1 dos orzamentos xerais da Comunidade Autónoma de Galicia para o ano 2008.
Segundo.-Esta modificación non afecta o prazo establecido na referida orde para a presentación de solicitudes.
Disposición derradeira
Única.-Esta orde producirá efectos a partir do día seguinte ao da súa publicación no Diario Oficial de Galicia.
Santiago de Compostela, 30 de setembro de 2008.
Carmen Gallego Calvar
Conselleira de Pesca e Asuntos Marítimos
RESOLUCIÓN do 18 de setembro de 2008 pola que se resolve a convocatoria da Orde do 9 de maio de 2008, pola que se establecen as bases reguladoras para a concesión de subvencións, en réxime de concorrencia competitiva, ás bibliotecas galegas de especial interese, e se procede á súa convocatoria para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 09/10/2008

Vistas as solicitudes de subvencións destinadas ás bibliotecas de especial interese para Galicia no que atinxe á mellora do equipamento e mobiliario, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; na Lei de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia; na Lei 38/2003, do 17 de decembro, xeral de subvencións.
Vista a proposta da comisión de valoración prevista nos artigos 1 e 6 da dita Orde do 9 de maio e tendo en conta os criterios sinalados no seu artigo 6,
RESOLVO:
Conceder as axudas, sinaladas no anexo, ás bibliotecas de especial interese para Galicia para a mellora do equipamento e mobiliario con cargo á aplicación orzamentaria 12.02.432A.781.0 dos orzamentos xerais da Comunidade Autónoma de Galicia para o ano 2008.
Os beneficiarios da subvención quedarán obrigados a xustificar a totalidade do orzamento, no prazo dos vinte (20) días hábiles seguintes ao da finalización do proxecto ou proxectos e, en todo caso, antes do 1 de novembro de 2008 segundo o artigo 9 da orde de convocatoria do 9 de maio de 2008.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo, ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, non se poderá interpoñer recurso contencioso-administrativo ata que sexa resolto o recurso de reposición.
Santiago de Compostela, 18 de setembro de 2008.
P.D. (Orde 12-1-2008)
Carlos Amoedo Souto
Secretario xeral da Consellería de Cultura e Deporte
Ver referencia pdf "19600D010P064.PDF"
RESOLUCIÓN do 18 de setembro de 2008 pola que se resolve a convocatoria da Orde do 2 de maio de 2008, pola que se establecen as bases reguladoras para a concesión de subvencións, en réxime de concorrencia competitiva, ás bibliotecas galegas de titularidade privada, e se procede á súa convocatoria para o ano 2008.
CONSELLERÍA DE CULTURA E DEPORTE — III. OUTRAS DISPOSICIÓNS — 09/10/2008

Vistas as solicitudes de subvencións destinadas ás bibliotecas de titularidade privada de Galicia e que pertencen a entidades galegas sen ánimo de lucro para o tratamento dos fondos bibliográficos e a realización de programas ou actividades de promoción do hábito lector, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; na Lei de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia; na Lei 38/2003, do 17 de decembro, xeral de subvencións.
Vista a proposta da comisión de valoración prevista nos artigos 1 e 6 da dita Orde do 2 de maio e tendo en conta os criterios sinalados no seu artigo 6,
RESOLVO:
Conceder as axudas, sinaladas no anexo, ás bibliotecas de titularidade privada interesadas con cargo á aplicación orzamentaria 12.02.432A.481.0 dos orzamentos xerais da Comunidade Autónoma de Galicia para o ano 2008.
Os beneficiarios da subvención quedarán obrigados a xustificar a totalidade do orzamento, no prazo dos (20) días hábiles seguintes ao da finalización da actividade e, en todo caso, antes do 1 de novembro de 2008 segundo o artigo 10 da Orde do 2 de maio de 2008.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo, ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, non se poderá interpoñer recurso contencioso-administrativo ata que sexa resolto o recurso de reposición.
Santiago de Compostela, 18 de setembro de 2008.
P.D. (Orde 12-1-2008)
Carlos Amoedo Souto
Secretario xeral da Consellería de Cultura e Deportes
Ver referencia pdf "19600D010P064.PDF"
CORRECCIÓN de erros.-Resolución do 9 de setembro de 2008 pola que se procede á publicación dos requirimentos de emenda de documentación das solicitudes presentadas ao abeiro da Orde do 18 de abril de 2008 pola que se establecen as bases que regulan a concesión das axudas destinadas ao fomento en Galicia de sistemas de produción das razas gandeiras autóctonas en réximes extensivos, e se convocan para 2008 (procedemento administrativo MR536B, Diario Oficial de Galicia número 79, do 24 de abril).
CONSELLERÍA DO MEDIO RURAL — III. OUTRAS DISPOSICIÓNS — 09/10/2008

Advertido erro na devandita resolución, publicada no Diario Oficial de Galicia número 194, do martes 7 de outubro de 2008, cómpre realizar a seguinte corrección:
-Na páxina 18.282, o anexo V debe substituírse polo que segue:
Ver referencia pdf "19600D007P062.PDF"
RESOLUCIÓN do 18 de setembro de 2008 pola que se resolve a convocatoria da Orde do 7 de maio de 2008, pola que se establecen as bases reguladoras, en réxime de concorrencia competitiva, de axudas para a realización de probas de tradución de obras redactadas orixinariamente en galego, co fin de favorecer a súa difusión fóra de Galicia.
CONSELLERÍA DE CULTURA E DEPORTE — III. OUTRAS DISPOSICIÓNS — 09/10/2008

Vistas as solicitudes de subvencións presentadas, destinadas á realización de probas de tradución de obras redactadas orixinariamente en galego, co fin de favorecer a súa difusión fóra de Galicia, e tendo en conta o cumprimento dos requisitos e trámites establecidos na Lei 9/2007, do 13 de xuño, de subvencións de Galicia; na Lei de réxime financeiro e orzamentario de Galicia, texto refundido aprobado polo Decreto lexislativo 1/1999, do 7 de outubro; no Decreto 287/2000, do 21 de novembro, polo que se desenvolve o réxime de axudas e subvencións públicas da Comunidade Autónoma de Galicia; na Lei 38/2003, do 17 de decembro, xeral de subvencións.
Vista a proposta da comisión de valoración prevista no artigo 6.6º da dita Orde do 7 de maio e tendo en conta os criterios sinalados no seu artigo 6.5º,
RESOLVO:
Concederlles as axudas, sinaladas no anexo, ás persoas e entidades para a realización de probas de tradución con cargo á aplicación orzamentaria 12.02.432A.770.0 dos orzamentos xerais da Comunidade Autónoma de Galicia para o ano 2008.
Os beneficiarios a que fai referencia esta resolución deberán realizar o traballo e publicalo antes do 15 de novembro do ano 2008 segundo o artigo 9 da Orde do 7 de maio de 2008.
Notificarlles aos interesados esta resolución, de acordo co disposto na Lei 30/1992, do 26 de novembro, de réxime xurídico das administracións públicas e do procedemento administrativo común.
Contra esta resolución poderá interpoñerse recurso de reposición ante o mesmo órgano que ditou o acto, no prazo dun mes desde a súa notificación, de acordo co disposto no artigo 116 da Lei 30/1992, do 26 de novembro, de réxime xurídico das administracións públicas e do procedemento administrativo común, ou directamente recurso contencioso-administrativo, ante o Tribunal Superior de Xustiza de Galicia, no prazo de dous meses contado desde o día seguinte ao da súa notificación, de conformidade co establecido na Lei 29/1998, reguladora da xurisdición contencioso-administrativa. No caso de optar polo recurso de reposición, non se poderá interpoñer recurso contencioso-administrativo ata que sexa resolto o recurso de reposición.
Santiago de Compostela, 18 de setembro de 2008.
P.D. (Orde 12-1-2007)
Carlos Amoedo Souto
Secretario xeral da Consellería de Cultura
e Deporte
Ver referencia pdf "19600D008P063.PDF"
CORRECCIÓN de erros.-Orde do 1 de setembro de 2008 pola que se nomean os membros das comisións de participación cidadá.
CONSELLERÍA DE SANIDADE — II. AUTORIDADES E PERSOAL — 01/10/2008

Advertido erro na citada orde, publicada no Diario Oficial de Galicia número 175, do 10 de setembro de 2008, cómpre facer as seguintes correccións:
Na páxina 16.866, no anexo II, onde di: «Presidente: José Manuel Casdelo Filgueira, xerente do Hospital Comarcal da Costa», debe dicir: «Presidente: José Manuel Casdelo Filgueiras, xerente do Hospital Comarcal da Costa».
Na páxina 16.866, no anexo III, onde di: «Secretario: Manuel Gómez López, subdirector de Xestión e SS.XX. do C.H. Xeral-Calde de Lugo», debe dicir: «Secretario: Manuel Gómez López, director de Xestión e SS.XX. do C.H. Xeral-Calde de Lugo».
Na páxina 16.867, no anexo III, onde di: «Xosé Vázquez Pérez (UGT)», debe dicir: «María Luisa Sánchez Otero (UGT)».
Na páxina 16.870, no anexo X, onde di: «Secretaria: Margarita Cabaleiro Viñas, secretaria da Dirección Provincial do Servizo Galego de Saúde», debe dicir: «Secretaria: Ana Mª Rodríguez Senra, secretaria da Dirección Provincial do Servizo Galego de Saúde».
RESOLUCIÓN do 1 de setembro de 2008 pola que se publica o acordo do Consello de Administración de Portos de Galicia, de delegación de competencias no seu presidente.
PORTOS DE GALICIA — III. OUTRAS DISPOSICIÓNS — 01/10/2008

O artigo 39.1º a) do Decreto 227/1995, do 20 de xullo, que aproba o Regulamento de Portos de Galicia, establece que o director do ente público será o órgano competente para a imposición de sancións nos supostos de infraccións leves sancionadas con contías inferiores a cen mil pesetas (600 euros).
Pola súa parte, o artigo 6.2º da mesma norma di que os actos suxeitos a dereito administrativo que dite o director do ente público serán susceptibles de recurso ordinario, na actualidade de recurso de alzada, ante o Consello de Administración.
Atendendo á clase de tipificación e á contía das sancións antes sinaladas, o grupo das que emite a dirección representa estatisticamente preto dun 95 por cento do total das sancións que se resolven anualmente, e por outra parte, o número de expedientes iniciados e resoltos tivo un crecemento exponencial nos últimos anos, pasando así de 60 expedientes iniciados no ano 2002 a 388 no exercicio do ano 2007.
O dito crecemento exponencial ten tamén loxicamente o seu reflexo no incremento do número de recursos de alzada interpostos, e, neste sentido, a periodicidade prevista na Lei para as sesións do Consello de Administración está a dilatar en exceso o prazo de resolución destes recursos, feito este que, á marxe da inseguridade xurídica que crea para os interesados, podería motivar en determinados casos que se chegasen a superar os prazos previstos para o cobramento das sancións, considerando, así mesmo, que na maior parte dos casos estas deben ser recadadas a través da Consellería de Economía e Facenda pola vía de constrinximento.
Polo exposto, de conformidade co establecido no artigo 13 i) do Regulamento de Portos de Galicia e dentro dos límites previstos no artigo 13 da Lei 30/1992, do 26 de novembro, de réxime xurídico das administracións públicas e do procedemento administrativo común, modificada pola Lei 4/1999, do 13 de xaneiro, o Consello de Administración do ente público Portos de Galicia acordou por unanimidade, na súa sesión do 28 de xullo de 2008, delegar no presidente do consello a competencia de resolución dos recursos de alzada interpostos contra resolucións sancionadoras emitidas polo director do ente público, ao abeiro do establecido no artigo 39.1º a) do regulamento do ente.
En cumprimento do disposto no punto 3º do artigo 13 da Lei 30/1992, faise público o devandito acordo de delegación de competencias, que entrará en vigor o día seguinte ao da súa publicación no Diario Oficial de Galicia.
Santiago de Compostela, 1 de setembro de 2008.
Jacinto Parga Fernández
Presidente do Consello
ORDE do 22 de setembro de 2008 pola que se modifica o artigo 16 da Orde do 28 de abril de 2008 (Diario Oficial de Galicia do 8 de maio) pola que se establecen as bases reguladoras para a concesión das axudas encamiñadas á rehabilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia, en réxime de concorrencia competitiva, e se procede a súa convocatoria para o ano 2008. (IN519B).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/10/2008

Pola Orde do 28 de abril de 2008 aprobáronse as bases reguladoras para a concesión de axudas en réxime de concorrencia competitiva, das subvencións encamiñadas á rehabilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia no ano 2008, e se procedeu á súa convocatoria.
No artigo 16 da devandita orde establécese que as subvencións concedidas se farán efectivas unha vez que presente o beneficiario a documentación acreditativa do investimento obxecto da subvención, tendo de prazo para presentala ata o 30 de outubro de 2008. Tendo en conta o atraso producido na resolución da devandita axuda, motivado polo volume de solicitudes presentadas, e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo 16 da Orde do 28 de abril de 2008, pola que se aproban as bases reguladoras para a concesión de axudas en réxime de concorrencia competitiva das subvencións para a rehabilitación e mellora de infraestruturas nos parques empresariais e recintos de localización preferente de empresas na Comunidade Autónoma de Galicia no ano 2008, do seguinte xeito: o prazo para presentar a documentación xustificativa da subvención amplíase ata o 30 de novembro de 2008.
Santiago de Compostela, 22 de setembro de 2008.
Fernando Xabier Blanco Álvarez
Conselleiro de Innovación e Industria
ORDE do 22 de setembro de 2008 pola que se modifica o artigo 16 da Orde do 4 de marzo de 2008 (Diario Oficial de Galicia do 13 de marzo)  pola que se establecen as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia, no ano 2008, e se procede á súa convocatoria. (IN420A).
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 01/10/2008

Pola Orde do 4 de marzo de 2008 aprobáronse as bases reguladoras para a concesión de axudas en réxime de concorrencia competitiva, das subvencións para a substitución de guindastres-torre desmontables para obras na Comunidade Autónoma de Galicia no ano 2008, e se procede á súa convocatoria.
No artigo 16 da devandita orde establécese que as subvencións concedidas se farán efectivas unha vez que presente o beneficiario a documentación acreditativa do investimento obxecto da subvención, tendo de prazo para presentala ata o 30 de outubro de 2008. Tendo en conta o atraso producido na resolución da devandita axuda, motivado polo volume de solicitudes presentadas, e polo longo proceso de avaliación, e co fin de viabilizar os procesos de xestión e dado que non se causa prexuízo a terceiros, procede modificar o referido artigo, polo que
DISPOÑO:
A modificación, no referente ao prazo de presentación da documentación acreditativa do investimento obxecto da subvención, do artigo 16 da Orde do 4 de marzo de 2008, pola que se aproban as bases reguladoras para a concesión de axudas en réxime de concorrencia competitiva das subvencións para a substitución de guindastres-torre desmontables para obras na Comunidade Autónoma de Galicia no ano 2008, do seguinte xeito: o prazo para presentar a documentación xustificativa da subvención amplíase ata o 30 de novembro de 2008.
Santiago de Compostela, 22 de setembro de 2008.
Fernando Xabier Blanco Álvarez
Conselleiro de Innovación e Industria
ORDE do 20 de maio de 2008 pola que se establecen os modelos a que deberán adaptarse as memorias que editen os distintos departamentos da Xunta de Galicia, organismos autónomos, axencias, fundacións, entidades e empresas en que ten participación maioritaria a Xunta de Galicia.
CONSELLERÍA DE CULTURA E DEPORTE — I. DISPOSICIÓNS XERAIS — 09/06/2008

Polo Decreto 196/2001, do 26 de xullo (Diario oficial de Galicia nº 162, do 22 de agosto), modificado polo Decreto 116/2002, do 1 de febreiro (Diario Oficial de Galicia nº 68, do 9 de abril), regúlanse as publicacións da Xunta de Galicia.
Con esta orde preténdese completar a regulación das publicacións institucionais, abordando as características que deben presentar as memorias que editen os distintos departamentos da Xunta de Galicia, organismos autónomos, axencias públicas, fundacións do sector público, entidades e empresas en que ten participación maioritaria a Xunta de Galicia, polo que
DISPOÑO:
Artigo 1º
As memorias que editen os organismos que se expresan no artigo 2º adaptarán as súas características formais ao modelo que se establece no anexo desta orde.
Amais das características que expresamente se definen no anexo, cando as memorias se destinaren á venda ao público, deberán incluír o número de ISBN, co correspondente código de barras.
Artigo 2º
Deberán adaptarse ao devandito modelo todas as memorias que editen:
-A Administración autonómica e os organismos autónomos dependentes dela.
-As axencias públicas autonómicas.
-As entidades de dereito público vencelladas á Administración da comunidade autónoma.
-As fundacións do sector público de Galicia.
-As sociedades mercantís en cuxo capital exista participación maioritaria, directa ou indirecta, da Administración da comunidade autónoma, dos seus organismos autónomos e das demais entidades de dereito público.
Artigo 3º
As memorias que se vaian editar sometaranse ao mesmo procedemento de aprobación ca o resto das publicacións da Xunta de Galicia.
Calquera modificación que se pretenda introducir no modelo que se establece, por mor de adaptalo a unha determinada estrutura, deberá aprobala, en cada caso concreto, a Comisión Permanente de Publicacións.
Artigo 4º
Os respectivos órganos interventores velarán polo cumprimento do establecido nesta orde.
Disposición derrogatoria
Quedan derrogadas as disposicións de igual ou inferior categoría que se opoñan ao disposto nesta orde e, en particular, a Orde do 20 de setembro de 1999, pola que se establecen os modelos a que deberán adaptarse as memorias que editen os distintos departamentos da Xunta de Galicia, organismos autónomos, entes e empresas en que ten participación maioritaria a Xunta de Galicia.
Disposición derradeira
Esta orde entrará en vigor o día seguinte ao da súa publicación no Diario Oficial de Galicia.
Santiago de Compostela, 20 de maio de 2008.
Ánxela Bugallo Rodríguez
Conselleira de Cultura e Deporte
Ver referencia pdf "11000D001P007.PDF"
ORDE do 27 de maio de 2008 pola que se fixa o prezo de venda ao público da publicación Estudo das necesidades empresariais de solo produtivo en Galicia (2006-2015) e programa de actuacións estratéxicas en solos produtivos.
CONSELLERÍA DE VIVENDA E SOLO — III. OUTRAS DISPOSICIÓNS — 10/06/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe preceptivo favorable pola Consellería de Economía e Facenda, esta consellería
DISPÓN:
Artigo único.-
1. Queda aprobado o prezo de venda ao público da publicación editada por esta consellería e que se relaciona no anexo.
2. Este prezo entenderase, se é o caso, con IVE incluído.
Santiago de Compostela, 27 de maio de 2008.
Mª Teresa Táboas Veleiro
Conselleira de Vivenda e Solo
ANEXO
Estudo das necesidades empresariais de solo produtivo en Galicia (2006-2015) e programa de actuacións estratéxicas en solos produtivos: 13 euros (IVE incluído).
RESOLUCIÓN do 20 de maio de 2008, da Secretaría Xeral da Consellería de Innovación e Industria, pola que se lles dá publicidade aos convenios de colaboración subscritos por esta consellería no primeiro cuadrimestre.
CONSELLERÍA DE INNOVACIÓN E INDUSTRIA — III. OUTRAS DISPOSICIÓNS — 10/06/2008

O artigo 11 da Lei 4/2006, do 30 de xuño, de transparencia e boas prácticas na Administración Pública galega (DOG nº 136, do 14 de xuño de 2006) impón a cada consellería da Xunta de Galicia a obriga de publicar no Diario Oficial de Galicia unha relación dos convenios de colaboración subscritos no cuadrimestre anterior.
En consecuencia, e para dar cumprimento a esa obriga,
RESOLVO:
Darlle publicidade á relación dos convenios subscritos pola Consellería de Innovación e Industria nos meses de xaneiro, febreiro, marzo e abril do ano 2008, que se incorpora como anexo a esta resolución.
Santiago de Compostela, 20 de maio de 2008.
Emilio Nogueira Moure
Secretario xeral da Consellería de Innovación e Industria
Ver referencia pdf "11100D009P069.PDF"
Ver referencia pdf "11100D010P070.PDF"
ORDE do 2 de xuño de 2008 pola que se fixa o prezo de venda ao público da publicación Creación de redes de vixilancia e prevención agrícola como medio de axuda da posta en marcha da produción integrada.
CONSELLERÍA DO MEDIO RURAL — III. OUTRAS DISPOSICIÓNS — 11/06/2008

A Lei 6/2003, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 51, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido informe favorable da Consellería de Economía e Facenda, esta consellería
DISPÓN:
Artigo único:
1.-Queda aprobado o prezo de venda ao público da publicación editada por esta consellería Creación de redes de vixilancia e prevención agrícola como medio de axuda da posta en marcha da produción integrada ao prezo de 10 .
2.-Este prezo entenderase con IVE incluído.
Santiago de Compostela, 2 de xuño de 2008.
Alfredo Suárez Canal
Conselleiro do Medio Rural
ORDE do 20 de maio de 2008 pola que se declara a alleabilidade dun inmoble situado no concello da Capela.
CONSELLERÍA DE ECONOMÍA E FACENDA — III. OUTRAS DISPOSICIÓNS — 11/06/2008

A Comunidade Autónoma de Galicia é titular da antiga caseta de legoeiros do concello da Capela en virtude do Real decreto 2708/1983 sobre transferencias de funcións e servizos da Administración do Estado á Comunidade Autónoma de Galicia en materia de estradas, que concretamente no seu anexo, parágrafo F) c) establece que se traspasan á Comunidade Autónoma de Galicia os bens inmobles afectos ás estradas transferidas, descritos na relación 2.3, especificando parcelas, viveiros, almacéns, casa de legoeiros, ... anexas ás estradas transferidas.
Unha vez desafectado do dominio público o inmoble mediante o Decreto 61/2008, do 13 de marzo (DOG nº 64, do 3 de abril), e obtida a súa inscrición no correspondente Rexistro da Propiedade a nome da Comunidade Autónoma de Galicia, procede declarar a súa alleabilidade de conformidade co disposto no artigo 24 da Lei 3/1985, do 12 de abril, do patrimonio da Comunidade Autónoma de Galicia, e artigo 60 do Decreto 50/1989, do 9 de marzo, polo que se aproba o seu regulamento, co obxecto de posibilitar o seu tráfico patrimonial.
Na súa virtude, por proposta da Secretaría Xeral e do Patrimonio,
DISPOÑO:
Artigo único.
Declárase a alleabilidade do inmoble que se describe a continuación:
Edificio de planta baixa de 130 m2 asentado sobre un soar dunha superficie total de 448 m2, segundo a actual medición do catastro, no punto quilométrico 9,200 da actual estrada AC 564 antiga LC141 Cabanas-As Pontes, hoxe lugar das Neves, do concello da Capela (A Coruña), que linda: norte e oeste con Antonio Fraga López; sur, estrada de situación AC-564; e leste, Horacio Paz Allegue. Correspóndese coas referencias catastrais de rústica 15018A018001720000RZ e 15018A018050070000RF.
Santiago de Compostela, 20 de maio de 2008.
P.D. (Orde 18-9-2006)
Inmaculada Viña Carregal
Secretaria xeral e do Patrimonio
RESOLUCIÓN do 2 de xuño de 2008, da Dirección Xeral de Ordenación e Innovación Educativa, pola que se comunican os lugares de publicación das listas definitivas de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, recibidas entre o 1 de setembro de 2007 e o 31 de marzo de 2008.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 10/06/2008

Rematado o prazo de presentación de reclamacións previsto na Resolución do 15 de abril de 2008, da Dirección Xeral de Ordenación e Innovación Educativa, pola que se comunican os lugares de publicación das listas provisionais de solicitudes admitidas e excluídas presentadas ao abeiro do punto sétimo, alínea b), da Resolución do 1 de abril de 2005 pola que se ordena a publicación do acordo entre a Consellería de Educación e Ordenación Universitaria e as organizacións patronais e sindicais do ensino privado concertado da Comunidade Autónoma de Galicia sobre a paga extraordinaria por antigüidade na empresa, e recibidas entre o 1 de setembro de 2007 e o 31 de marzo de 2008, a Dirección Xeral de Ordenación e Innovación Educativa da Consellería de Educación e Ordenación Universitaria
RESOLVE:
Primeiro.-Facer públicas no taboleiro de anuncios dos servizos centrais da Consellería de Educación e Ordenación Universitaria e mais nos das súas delegacións provinciais, así como na páxina web desta consellería, as listas definitivas de solicitudes admitidas e excluídas presentadas ao abeiro do punto sétimo, alínea b), da citada Resolución do 1 de abril de 2005, e recibidas entre o 1 de setembro de 2007 e o 31 de marzo de 2008, así como as reclamacións desestimadas.
Segundo.-Informar que contra esta resolución, que lle pon fin á vía administrativa, os interesados poderán formalizar demanda perante o Xulgado do Social do lugar de prestación dos servizos ou o do domicilio dos demandantes, a elección destes. A esta demanda acompañarán copia da resolución denegatoria, unindo copia de toda a documentación para a entidade demandada; advertíndolle que non terá efecto a reclamación se os interesados non presentasen a demanda perante o xulgado no prazo de dous meses contados desde a notificación da resolución, conforme o disposto nos artigos 10, 69, seguintes e concordantes do Real decreto lexislativo 2/1995, do 7 de abril, polo que se aproba o texto refundido da Lei de procedemento laboral (BOE do 11 de abril).
Santiago de Compostela, 2 de xuño de 2008.
María José Pérez Mariño
Directora xeral de Ordenación e Innovación
Educativa